als_Latn dik_Latn tur_Latn
Eljesi Surdulli zgjedhet kryetar i Asociacionit të Arkitektëve të Kosovës
Asociacioni i Arkitektëve të Kosovës në përputhje me dispozitat ligjore dhe statutore ka mbajtur Kuvendin e pestë (V) zgjedhor ku edhe ka zgjedhur organet e veta udhëheqëse legjitime me mandat trevjeçar Janar 2015 – Dhjetor 2018. Në praninë e anëtarësisë së vet dhe mysafirëve të shumtë të ftuar këtë kuvend u zgjodh kryesia e re si dhe u bë pranin dorëzimi i detyrave, njofton kumtesa nga Asociacioni i Arkitektëve të Kosovës.
Kryetari i Asociacionit të Arkitektëve të Kosovës u zgjodh, Eljesi Surdulli kurse si zëvendëskryetare u zgjodh znj. Flora Bajraktari, dhe sekretar u zgjodh z. Bujar Prestreshi. Anëtarët tjerë të kryesisë, anëtarët ex-officio dhe kryesues të komisioneve u zgjodhën arkitektët shquar në Kosovë dhe me gjerë si Arben Ulqinaku, Faton Ispahiu, Fadil Dalipi, Kujtim Asllani, Valon Gërmzaj, Uran Kyçyku, Astrit Çitaku and Petrit Pasha.
Asociacioni ka zgjeruar rrjetin e vet të bashkëpunimit edhe me organizata të huaja dhe me arkitektët tanë që punojnë jashtë Kosovës. Gjithashtu, në këtë kuvend u prezantuar raporti vjetor dhe ai trevjeçar, financiar, të arriturat dhe programi i Asociacionit.
U vlerësua lartë puna e kryesisë së deritanishme e cila përkundër shumë sfidave që është përballur ka arritur suksese të larta në interes të profesionit dhe atij publik, dhe mbrojtja e trashëgimisë kulturore dhe arkitekturore.
Mbrojtja e interesit të profesionit dhe atij publik do të vazhdojë sikurse edhe luftimi i dukurive negative që kanë shkaktuar krimin urbanistik dhe luftimi kundër degraduesve të qyteteve, profesionit dhe trashëgimisë kulturore.
als_Latn als_Latn als_Latn als_Latn als_Latn als_Latn